श्रवण और वाक्य जांच शिविर
मगनपुर | आस्थानर्सिंग होम गोला में स्पीच एंड हियरिंग केयर प्राइवेट लिमिटेड द्वारा शनिवार को नि:शुल्क जांच शिविर का आयोजन किया गया। इसमें सौ से ज्यादे लोगों की जांच की गई। मौके पर डॉ. पीयूष और डॉ. मुकेश कुमार ने बताया कि आज के दौर में अधिकतर लोगों में सुनने और बोलने में दिक्कत महसूस की जाती है, लेकिन लोग इसे नजरअंदाज कर देते हैं। जिससे आगे चलकर यह बहरेपन और तोतलेपन का रूप ले लेता है। उन्होंने बताया कि अगर समय पर विशेषज्ञों द्वारा इसका इलाज कराया जाए तो बहुत हद तक इससे बचा जा सकता है। इसके आयोजन में आस्था नर्सिंग होम के संचालक डॉ. हेंमत कुमार, डॉ. विवेक कुमार और डॉ. जीतेंद्र प्रसाद का सराहनीय योगदान रहा।
hin_Deva hin_Deva